# **ΕΛΛΗΝΙΚΗ ΔΗΜΟΚΡΑΤΙΑ**

**NOMOΣ ΒΟΙΩΤΙΑΣ**

## ΔΗΜΟΣ ΛΕΒΑΔΕΩΝ

**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ: 11781**

**Λιβαδειά 16 / 6/2023**

**ΑΠΟΣΠΑΣΜΑ**

Από το πρακτικό της αριθμ.2023-12ης Τακτικής Συνεδρίασης –

του Δημοτικού Συμβουλίου Λεβαδέων

Αριθμός απόφασης  **114**

**ΘΕΜΑ** : **Πρόσληψη προσωπικού με σχέση εργασίας ιδιωτικού δικαίου ορισμένου χρόνου συνολικά δέκα έξι (16) ατόμων , χρονικής διάρκειας δύο (2) μηνών για την αντιμετώπιση κατεπειγουσών και πρόσκαιρων αναγκών στην Υπηρεσία Καθαριότητας του Δήμου Λεβαδέων**

Στη Λιβαδειά σήμερα την 14η Ιουνίου 2023, ημέρα Τετάρτη και ώρα 18:00 , συνήλθε σε  συνεδρίαση το Δημοτικό Συμβούλιο του Δήμου Λεβαδέων **,** στην αίθουσα του Δημοτικού Συμβουλίου – Πλ. Εθνικής Αντίστασης, **σύμφωνα με τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου», της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας» καθώς και της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)» και ύστερα από την από **11328/9-6-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 23 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τζεσμετζής Εμμανουήλ |
|  | Μητάς Αλέξανδρος | 2 | Γιαννακόπουλος Βρασίδας |
|  | Δήμου Ιωάννης | 3 | Νταντούμη Ιωάννα |
|  | Αποστόλου Ιωάννης | 4 | Γαλανός Κων/νος |
|  | Σάκκος Μάριος | 5 | Φορτώσης Αθανάσιος |
|  | Καράβα Χρυσοβαλάντου Βασιλική (Βάλια) | 6 | Τζουβάρας Νικόλαος |
|  | Μερτζάνης Κων/νος | 7 | Πούλος Ευάγγελος |
|  | Σαγιάννης Μιχαήλ | 8 | Μπράλιος Νικόλαος |
|  | Παπαϊωάννου Λουκάς | 9 | Σπυρόπουλος Δημοσθένης |
|  | Πούλου Παναγιού (Γιώτα)(Απούσα στο 2-13 ΘΗΔ) |  |  |
|  | Τόλιας Δημήτριος |  |  |
|  | Καπλάνης Κων/νος (Προσήλθε στο 1ο ΘΗΔ) |  | Οι οποίοι δεν παρευρέθησαν |
|  | Καράλης Χρήστος (Απών στο 5-13 ΘΗΔ) |  | αν και κλήθηκαν νόμιμα |
|  | Κοτσικώνας Επαμεινώνδας (Απών στο 5-13 ΘΗΔ) |  |  |
|  | Αρκουμάνης Πέτρος |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Καλέα Ανδρονίκη (Απούσα από 4-18 ΘΗΔ) |  |  |
|  | Αλεξίου Λουκάς (Απών στο 2-13 ΘΗΔ) |  |  |
|  | Καραμάνης Δημήτριος (Απών από 3-18 ΘΗΔ) |  |  |
|  | Πλιακοστάμος Κων/νος (Απών από 3-18 ΘΗΔ) |  |  |
|  | Χέβα Αθανασία (Νάνσυ) (Απούσα στο 6-13 ΘΗΔ) |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Απόντες ήταν οι Πρόεδροι των Κοινοτήτων αν και κλήθηκαν νόμιμα με την αριθμ. πρωτ. **11328/9-6-2023**   πρόσκληση της Προέδρου.

Παρευρέθηκε για την τήρηση των πρακτικών της συνεδρίασης η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 5*Ο* θέμα της ημερήσιας διάταξης (1ο θέμα της υπ αριθμ 11328/9-6-2023 πρόσκλησης) η κ. Πρόεδρος έθεσε υπόψη των μελών του Δημοτικού Συμβουλίου το υπ το με αριθμό πρωτ 10800/1-6-2023 έγγραφο της Δ/νσης Διοικητικών Υπηρεσιών του Δήμου στο οποίο αναφέρονται:

Στο πλαίσιο του Προγραμματισμού προσλήψεων έκτακτου προσωπικού έτους 2023 με την αριθμ. πρωτ. οικ. 38151/2.5.2023 ( ΑΔΑ ΨΙ2Υ46ΜΤΛ6- ΑΟΙ ) Απόφαση του Υπουργού Εσωτερικών εγκρίθηκε σύμφωνα με τις διατάξεις του άρθρου 107 του ν. 4483/2017 , η πρόσληψη προσωπικού με σχέση εργασίας ιδιωτικού δικαίου ορισμένου χρόνου χρονικής διάρκειας έως 8 μήνες , συνολικά δέκα έξι (16) ατόμων για τις ανάγκες της ανταποδοτικής Υπηρεσίας Καθαριότητας .

Στο με αρ. πρωτ. 9134/12.05.2023 έγγραφο του ο Προϊστάμενος της Διεύθυνσης Περιβάλλοντος , Καθαριότητας και Πρασίνου ζητά την πρόσληψη έκτακτου προσωπικού δίμηνης διάρκειας συνολικά δεκαέξι (16) ατόμων , ήτοι πέντε (5) ΔΕ Οδηγών απορριμματοφόρων και έντεκα (11) ΥΕ συνοδών απορριμματοφόρων για τις ανάγκες του Τμήματος Καθαριότητας, και αναφέρει τα εξής :

«*Το τμήμα Καθαριότητας & Ανακύκλωσης είναι επιφορτισμένο με τις ανάγκες καθαριότητας του Δήμου σε επίπεδο συλλογής και μεταφοράς αστικών αποβλήτων, ογκωδών απορριμμάτων και υπολειμμάτων κλαδεμάτων, υλικών ανακύκλωσης, πλύσιμο κάδων απορριμμάτων καθώς και με την καθαριότητα των κοινόχρηστων χώρων όλου του Καλλικρατικού Δήμου Λεβαδέων.*

*Η ετήσια ποσότητα των απορριμμάτων που συλλέγεται από τους 1.400 κάδους προσωρινής συλλογής απορριμμάτων ανέρχεται στους 11.500 τόνους, ενώ από τους 500 κάδους ανακύκλωσης συλλέγονται 1.500 τόνοι ανακυκλώσιμου υλικού.*

*Δρομολόγια και μηχανολογικός εξοπλισμός που χρησιμοποιεί το τμήμα καθαριότητας και ανακύκλωσης για τη συλλογή και μεταφορά των απορριμμάτων*

*Για την συλλογή των απορριμμάτων από τους κάδους προσωρινής αποθήκευσης και τη μεταφορά τους στον Χ.Υ.Τ.Υ. Λιβαδειάς χρησιμοποιούνται έξι (6) από τα εννέα (9) απορριμματοφόρα οχήματα που διαθέτει ο Δήμος. Από αυτά τρία (3) δραστηριοποιούνται στην Δημοτική Ενότητα Λιβαδειάς και τα υπόλοιπα τρία (3) στις Δημοτικές Ενότητες Δαύλειας – Χαιρώνειας, Κορώνειας και Κυριακίου.*

*Η αποκομιδή των ογκωδών αντικειμένων και των απορριμμάτων που βρίσκονται σε χώρους όπου δεν είναι δυνατή η προσέγγιση των απορριμματοφόρων λόγω στενότητας των δρόμων, πραγματοποιείται από δύο (2) ανατρεπόμενα φορτηγά οχήματα και ένα (1) μηχάνημα έργου.*

*Για την συλλογή των ανακυκλώσιμων υλικών και τη μεταφορά τους στα container προσωρινής αποθήκευσης που βρίσκονται στον Χ.Υ.Τ.Υ. Λιβαδειάς χρησιμοποιείται ένα (1) απορριμματοφόρο όχημα για όλες τις Δημοτικές Ενότητες.*

*Στην πόλη της Λιβαδειάς έχουν τοποθετηθεί τρία (3) μεταλλικά container συλλογής απορριμμάτων μεγάλης χωρητικότητας, τα οποία μεταφέρονται στον Χ.Υ.Τ.Υ. Λιβαδειάς με ειδικό γερανοφόρο όχημα.*

*Το πλύσιμο των κάδων απορριμμάτων και αυτών της ανακύκλωσης πραγματοποιείται με τη χρήση ενός (1) ειδικού οχήματος – πλυντηρίου κάδων, το οποίο δραστηριοποιείται σε όλο τον Καλλικρατικό Δήμο Λεβαδέων.*

*Ο οδοκαθαρισμός πραγματοποιείται με τη χρήση ενός μηχανικού σαρώθρου.*

*Για την καθημερινή συλλογή και μεταφορά των απορριμμάτων (από Δευτέρα έως Παρασκευή) χρησιμοποιείται συνολικά ο παραπάνω αναγραφόμενος μηχανολογικός εξοπλισμός και πραγματοποιούνται δεκατρία (13) διαφορετικά δρομολόγια. Για την αποκομιδή των απορριμμάτων και των ανακυκλώσιμων υλικών το Σάββατο χρησιμοποιούνται δύο (2) απορριμματοφόρα οχήματα.*

*Συνοπτικά για την συλλογή και μεταφορά των αστικών απορριμμάτων, των ανακυκλώσιμων υλικών, καθώς και τον καθαρισμό των κοινόχρηστων χώρων (οδών, πλατειών κ.λπ.) χρησιμοποιείται ο παρακάτω μηχανολογικός εξοπλισμός:*

* + *Απορριμματοφόρα οχήματα: έξι (6)*
  + *Απορριμματοφόρο όχημα ανακύκλωσης ένα (1)*
  + *Ανοιχτό φορτηγό ¾ αποκομιδής απορριμμάτων και ογκωδών αντικειμένων: ένα (1)*
  + *Ανοιχτό φορτηγό αποκομιδής ογκωδών αντικειμένων: ένα (1)*
  + *Φορτηγό – γερανός αποκομιδής container απορριμμάτων: ένα (1)*
  + *Πλυντήριο κάδων απορριμμάτων: ένα (1)*
  + *Φορτωτής – εκσκαφέας τύπου JCBQ ένα (1)*
  + *Σάρωθρο: ένα (1)*

*Απαιτούμενο προσωπικό για τη συλλογή και μεταφορά των απορριμμάτων*

*Για την καθημερινή συλλογή και μεταφορά των απορριμμάτων με τη χρήση του αναγραφόμενου μηχανολογικού εξοπλισμού και την πραγματοποίηση των δεκατριών (13) δρομολογίων απαιτείται το παρακάτω εργατοτεχνικό προσωπικό:*

* + *Οδηγοί απορριμματοφόρων και λοιπών οχημάτων: έντεκα (11)*
  + *Χειριστές μηχανημάτων έργου: δύο (2)*
  + *Συνοδοί απορριμματοφόρων, φορτηγών και καδοπλυντηρίου: είκοσι (20)*

*Διαθέσιμο εργατοτεχνικό προσωπικό τμήματος καθαριότητας:*

*Το εργατοτεχνικό προσωπικό του τμήματος αριθμεί συνολικά είκοσι εννέα (29) εργαζόμενους, οι οποίοι κατανέμονται ως εξής:*

* + *Οδηγοί απορριμματοφόρων και λοιπών οχημάτων: επτά (7) μόνιμοι υπάλληλοι.*
  + *Χειριστές μηχανημάτων έργου: τέσσερις (4) μόνιμοι υπάλληλοι.*
  + *Συνοδοί απορριμματοφόρων, φορτηγών και καδοπλυντηρίου: δέκα (10) μόνιμοι υπάλληλοι.*
  + *Οδοκαθαριστές – καθαριότητα κοινόχρηστων χώρων: οκτώ (8) μόνιμοι υπάλληλοι.*

*Από το διαθέσιμο εργατοτεχνικό προσωπικό ένας οδοκαθαριστής βρίσκεται σε μακροχρόνια αναρρωτική άδεια, ένας οδοκαθαριστής είναι άτομο με ειδικές ανάγκες και ένας χειριστής βρίσκεται σε εννιάμηνη άδεια ανατροφής παιδιού.*

*Εκτός των άλλων πρέπει να σημειωθεί ότι:*

* *Δεν αναμένονται προσλήψεις μόνιμου προσωπικού για το έτος 2023.*
* *Οι πραγματοποιηθείσες προσλήψεις προσωπικού τριών οδηγών και επτά συνοδών απορριμματοφόρου με οκτάμηνες συμβάσεις ορισμένου χρόνου, μέσω ΑΣΕΠ έχουν ημερομηνία λήξης την 13 Ιουνίου 2023 .*
* *Οι πραγματοποιηθείσες προσλήψεις προσωπικού δύο οδηγών φορτηγών οχημάτων (εκτός απορριμματοφόρων) και τριών οδοκαθαριστών με συμβάσεις ορισμένου χρόνου, μέσω ΟΑΕΔ έχουν ημερομηνία λήξης τέλος Ιουνίου 2023 και τον τελευταίο μήνα οι ωφελούμενοι θα παρακολουθήσουν μαθήματα κατάρτισης σε ΚΕΚ .*

*Με βάση τα ανωτέρω αναφερόμενα αναλυτικά στοιχεία που αφορούν στο απαιτούμενο και στο διαθέσιμο προσωπικό του Τμήματος , προκύπτει ότι από τις 14 Ιουνίου 2023 είναι αναγκαία η πρόσληψη πέντε (5) οδηγών απορριμματοφόρων και έντεκα (11) συνοδοών απορριμματοφόρων με συμβάσεις ορισμένου χρόνου .*

*Λαμβάνοντας υπόψη ότι βρίσκεται σε εξέλιξη η διαδικασία πρόσληψης του απαιτούμενου προσωπικού των δέκα έξι (16 ) ατόμων με συμβάσεις οκτάμηνης διάρκειας μέσω ΑΣΕΠ ,η οποία ενδεχομένως να μην έχει ολοκληρωθεί έως την 14η Ιουνίου , παρακαλούμε να προβείτε στις απαραίτητες ενέργειες για την πρόσληψη με συμβάσεις δίμηνης διάρκειας, πέντε (5) οδηγών απορριμματοφόρου και έντεκα (11) έντεκα εργατών συνοδών απορριμματοφόρου από την 1η Απριλίου 2023 για την αντιμετώπιση των κατεπειγουσών εποχιακών και πρόσκαιρων αναγκών του τμήματος καθαριότητας και ανακύκλωσης.*

Ισχύουσα Νομοθεσία

Στο άρθρο 206 του ν. 3584/07, όπως τροποποιήθηκε με την παρ. 2 του άρθρου 41 του Ν. 4325/2015 και την παρ. 2 του άρθρου 4 της Πράξης Νομοθ. Περιεχομένου (ΦΕΚ 102/26.08.2015 τεύχος Α’) και το άρθρο 116 του Ν.4547/2018, ορίζονται τα εξής:

«1. Ειδικά επιτρέπεται η πρόσληψη προσωπικού οποιασδήποτε ειδικότητας με σύμβαση εργασίας ορισμένου χρόνου από τους Ο.Τ.Α. για την αντιμετώπιση κατεπειγουσών εποχικών ή πρόσκαιρων αναγκών, με σύμβαση εργασίας ορισμένου χρόνου της οποίας η διάρκεια δεν υπερβαίνει τους δύο (2) μήνες μέσα σε συνολικό διάστημα δώδεκα (12) μηνών………... Ο υπολογισμός του δωδεκάμηνου γίνεται σύμφωνα με την παρ. 2 του άρθρου 21 του Ν.2738/1999 (Α' 180). Παράταση ή σύναψη νέας σύμβασης μέσα στο ανωτέρω δωδεκάμηνο διάστημα ή μετατροπή της σύμβασης σε αορίστου χρόνου είναι αυτοδικαίως άκυρες.

2. Η πρόσληψη του προσωπικού των ανωτέρω παραγράφων δεν υπάγεται στη διαδικασία έγκρισης της ΠΥΣ 33/2006 (ΦΕΚ 280 Α'), όπως ισχύει.»

3. Επίσης, σύμφωνα με την περιπτ. ιε της παρ 2 του άρθρου 14 του Ν. 2190/94, όπως τροποποιήθηκε με το άρθρο 1 του ν. 3812/09 ορίζεται ότι εξαιρείται των διαδικασιών του ν. 2190/94 το προσωπικό που προσλαμβάνεται για αντιμετώπιση κατεπειγουσών ή εποχικών ή πρόσκαιρων αναγκών, με σύμβαση εργασίας ορισμένου χρόνου της οποίας η διάρκεια δεν υπερβαίνει τους δύο μήνες μέσα σε συνολικό διάστημα δώδεκα μηνών. Ο υπολογισμός του δωδεκαμήνου γίνεται σύμφωνα με την [παρ. 2 του άρθρου 38 του Ν.4765/21](https://dimosnet.gr/blog/laws/%ce%ac%cf%81%ce%b8%cf%81%ce%bf-38-%ce%b4%ce%b9%ce%ac%cf%81%ce%ba%ce%b5%ce%b9%ce%b1-%ce%b1%cf%80%ce%b1%cf%83%cf%87%cf%8c%ce%bb%ce%b7%cf%83%ce%b7%cf%82-%cf%80%cf%81%ce%bf%cf%83%cf%89%cf%80%ce%b9%ce%ba/). ([περίπτ.ιε' παρ.2 άρθρο 2 Ν.4765/21](https://dimosnet.gr/blog/laws/%ce%ac%cf%81%ce%b8%cf%81%ce%bf-2-%cf%80%ce%b5%ce%b4%ce%af%ce%bf-%ce%b5%cf%86%ce%b1%cf%81%ce%bc%ce%bf%ce%b3%ce%ae%cf%82-%cf%84%ce%bf%cf%85-%ce%bd%cf%8c%ce%bc%ce%bf%cf%85/" \t "_blank)).

Παράταση ή σύναψη νέας σύμβασης μέσα στο ανωτέρω δωδεκάμηνο διάστημα ή μετατροπή της σύμβασης σε αορίστου χρόνου είναι **αυτοδικαίως άκυρες**. ([άρθρο 206 παρ 1 του ν. 3584/07](https://dimosnet.gr/blog/laws/%CE%B1%CF%81%CE%B8%CF%81%CE%BF-206-%CF%80%CF%81%CE%BF%CF%83%CF%89%CF%80%CE%B9%CE%BA%CF%8C-%CE%B3%CE%B9%CE%B1-%CE%BA%CE%B1%CF%84%CE%B5%CF%80%CE%B5%CE%AF%CE%B3%CE%BF%CF%85%CF%83%CE%B5%CF%82-%CE%B5/)  όπως αντικαταστάθηκε με το [άρθρο 41 παρ. 2 του Ν. 4325/2015](https://dimosnet.gr/blog/laws/%CE%AC%CF%81%CE%B8%CF%81%CE%BF-41-9/) και συμπληρώθηκε από την [παρ. 2 του άρθρου 4 της Πράξης Νομοθ. Περιεχομένου (ΦΕΚ 102/26.08.2015 τεύχος Α')](https://dimosnet.gr/blog/laws/%CF%80%CF%81%CE%AC%CE%BE%CE%B7-%CE%BD%CE%BF%CE%BC%CE%BF%CE%B8-%CF%80%CE%B5%CF%81%CE%B9%CE%B5%CF%87%CE%BF%CE%BC%CE%AD%CE%BD%CE%BF%CF%85-%CF%86%CE%B5%CE%BA-10226-08-2015-%CF%84%CE%B5%CF%8D%CF%87/) η οποία κυρώθηκε με το [άρθρο 9 του Ν.4350/15](https://dimosnet.gr/blog/laws/%CE%AC%CF%81%CE%B8%CF%81%CE%BF-9-21/) και αντικαταστάθηκε από το [άρθρο 116 του Ν. 4547/18](https://dimosnet.gr/blog/laws/%CE%AC%CF%81%CE%B8%CF%81%CE%BF-116-%CE%B4%CE%B9%CE%AC%CF%81%CE%BA%CE%B5%CE%B9%CE%B1-%CF%83%CF%85%CE%BC%CE%B2%CE%AC%CF%83%CE%B5%CF%89%CE%BD-%CF%80%CF%81%CE%BF%CF%83%CF%89%CF%80%CE%B9%CE%BA%CE%BF%CF%8D/)) ([περίπτ.ιε' παρ.2 άρθρο 2 Ν.4765/21](https://dimosnet.gr/blog/laws/%ce%ac%cf%81%ce%b8%cf%81%ce%bf-2-%cf%80%ce%b5%ce%b4%ce%af%ce%bf-%ce%b5%cf%86%ce%b1%cf%81%ce%bc%ce%bf%ce%b3%ce%ae%cf%82-%cf%84%ce%bf%cf%85-%ce%bd%cf%8c%ce%bc%ce%bf%cf%85/" \t "_blank)).

Επίσης σύμφωνα με τις διατάξεις του  [άρθρο 31 του ν.5013/23](https://dimosnet.gr/blog/laws/%ce%ac%cf%81%ce%b8%cf%81%ce%bf-31-%ce%b1%cf%81%ce%bc%ce%bf%ce%b4%ce%b9%cf%8c%cf%84%ce%b7%cf%84%ce%b5%cf%82-%ce%bf%ce%b9%ce%ba%ce%bf%ce%bd%ce%bf%ce%bc%ce%b9%ce%ba%ce%ae%cf%82-%ce%b5%cf%80%ce%b9%cf%84/), η αρμοδιότητα της υποβολής αιτημάτων πρόσληψης προσωπικού μεταφέρεται εκ νέου στο Δημοτικό Συμβούλιο.

Στο πλαίσιο υποχρέωσης συμμόρφωσης της διοίκησης με τις δικαστικές αποφάσεις και δεδομένου ότι με την αριθμ. [2377/2022 απόφαση της Ολομέλειας του Συμβουλίου Επικρατείας](https://dimosnet.gr/blog/laws/%cf%83%cf%84%ce%b5-23772022-%ce%bf%ce%bb%ce%bf%ce%bc%ce%ad%ce%bb%ce%b5%ce%b9%ce%b1/), κρίθηκε ως αντισυνταγματική η μεταφορά σημαντικού οικονομικού αντικειμένου αρμοδιοτήτων του δημοτικού συμβουλίου στην οικονομική επιτροπή των δήμων, βάσει των νόμων 4623/2019 (Α’ 134) και 4625/2019 (Α’ 139), οι ανωτέρω αρμοδιότητες εξετάσθηκαν εκ νέου διεξοδικά και με το ν. 5013/2023 (Α’ 12) μεγάλη πλειοψηφία αυτών μεταβιβάζεται εκ νέου στο δημοτικό συμβούλιο, στη βάση του γενικού τεκμηρίου αρμοδιότητας και αφαιρείται από τον κατάλογο αρμοδιοτήτων της οικονομικής επιτροπής. ([ΥΠ.ΕΣ. εγκ.131/6383/26.01.2023](https://dimosnet.gr/blog/laws/%cf%85%cf%80-%ce%b5%cf%83-%ce%b5%ce%b3%ce%ba-131638326-01-2023/))

Συμπληρώνοντας και ενισχύοντας την προαναφερόμενη αιτιολόγηση του αιτήματος της αρμόδιας υπηρεσίας ότι τόσο η συγκεκριμένη πρόσληψη όσο και η απασχόληση του προσωπικού με την εξαιρετική διαδικασία ([άρθρο 206 παρ 1 του ν. 3584/07](https://dimosnet.gr/blog/laws/%CE%B1%CF%81%CE%B8%CF%81%CE%BF-206-%CF%80%CF%81%CE%BF%CF%83%CF%89%CF%80%CE%B9%CE%BA%CF%8C-%CE%B3%CE%B9%CE%B1-%CE%BA%CE%B1%CF%84%CE%B5%CF%80%CE%B5%CE%AF%CE%B3%CE%BF%CF%85%CF%83%CE%B5%CF%82-%CE%B5/)) συνδέεται άμεσα , λειτουργικά και χρονικά με την εξυπηρέτηση της επιτακτικής και κατεπείγουσας ανάγκη ενίσχυσης της Υπηρεσίας Καθαριότητας & Ανακύκλωσης του Δήμου για τη διασφάλιση της δημόσια υγείας , σας εκθέτω τα κατωτέρω :

Λαμβάνοντας υπόψη :

Α. το μειωμένο τακτικό προσωπικό ( μόνιμο και ΙΔΑΧ ) που υπηρετεί στην Υπηρεσία Καθαριότητας & Ανακύκλωσης, λόγω :

* Του γεγονότος ότι ήδη το έτος 2022 συνταξιοδοτήθηκαν τρεις (3) εργάτες καθαριότητας , ένας (1) εργάτης καθαριότητας – συνοδός απορριμματοφόρου παραιτήθηκε , ένας (1) οδοκαθαριστής βρίσκεται σε μακροχρόνια αναρρωτική άδεια , και δύο (2) επιπλέον άτομα ( ένας ΔΕ Οδηγών και ένας εργάτης καθαριότητας – συνοδός απορριμματοφόρου ) που είχαν προσληφθεί μέσω της 3Κ/2018 , στο πλαίσιο του Α΄κύκλου Κινητικότητας 2021 , έχουν αποσπασθεί στους Δήμους κατοικίας τους
* Της απουσίας λόγω χρήσης των αδειών που το προσωπικό δικαιούται και λαμβάνει ( κανονικές άδειες , θερινές άδειες , αναρρωτικές , άδειες ανατροφής , άνευ αποδοχών κ.λ.π )
* Του γεγονότος ότι οι πραγματοποιηθείσες προσλήψεις προσωπικού τριών (3) οδηγών και τεσσάρων (4) συνοδών απορριμματοφόρου με συμβάσεις ορισμένου χρόνου, δίμηνης διάρκειας , έχουν ημερομηνία λήξης την 14 Ιουνίου 2023

Β. Επιπλέον οι ωφελούμενοι του Προγράμματος Κοινωφελούς εργασίας του ΟΑΕΔ , ( Δημόσια Πρόσκληση 2/2022 ) που είναι τοποθετημένοι στην Υπηρεσία Καθαριότητας του Δήμου πέρα από το γεγονός ότι απαγορεύεται να τους ανατίθενται καθήκοντα στην αποκομιδή απορριμμάτων με απορριμματοφόρα οχήματα , τον μήνα Ιούνιο που διανύουμε , παρακολουθούν υποχρεωτικά μαθήματα κατάρτισης σε ΚΕΚ γεγονός που συμβάλλει στην αδυναμία εκτέλεσης της καθαριότητας και αναγκαίας απολύμανσης των ευαίσθητων σημείων της πόλης μας όπου απαιτείται για προληπτικούς λόγους .

Γ. Επειδή σύμφωνα με την κείμενη νομοθεσία για την έγκριση πρόσληψης προσωπικού ιδιωτικού δικαίου ορισμένου χρόνου σε υπηρεσίες ανταποδοτικού χαρακτήρα του άρθρου 205 του ν. 3584/2007 ( ΦΕΚ Α΄ 143) μέσω του προγραμματισμού προσλήψεων μετά την έκδοση της εγκριτικής απόφασης του Υπουργού Εσωτερικών οι διαδικασίες πρόσληψης μέσω ΑΣΕΠ είναι ιδιαίτερα χρονοβόρες , καθώς απαιτείται έκδοσης Ανακοίνωσης ΣΟΧ των εγκεκριμένων θέσεων , έλεγχος και έγκρισης της προκήρυξης από ΑΣΕΠ το ελάχιστο 20 ημέρες . διαδικασίες δημοσίευσης της εγκεκριμένης Ανακοίνωσης ΣΟΧ στον τοπικό τύπο , υποβολή αιτήσεων (10) ημέρες από την επομένη της ανάρτησης /δημοσίευσης , έλεγχος των αιτήσεων και δικαιολογητικών , Κατάρτιση Πίνακα Κατάταξης των υποψηφίων και Ανάρτηση , υποβολή δικαιολογητικών των προσληφθέντων και έκδοση απόφαση δημάρχου πρόσληψης)

Δ. Επειδή ο Καλλικρατικός Δήμος Λεβαδέων, αποτελεί άμεσο τουριστικό προορισμό λόγω της κοντινής απόστασής του από την Αθήνα , με αποτέλεσμα ο όγκος των απορριμμάτων να αυξάνεται σημαντικά.

Ε.Επειδή λόγω των ανωτέρω καθίσταται ακόμη πιο επιτακτική η απαίτηση αποκομιδής των απορριμμάτων τις Κυριακές και αργίες στο εμπορικό κέντρο της πόλης και στους χώρους αυξημένης τουριστικής επισκεψιμότητας (πηγές Κρύας).

Για όλους τους παραπάνω λόγους και με δεδομένο την αναγκαιότητα διασφάλισης της κατ΄ελάχιστο λειτουργίας της υπηρεσίας καθαριότητας και ανακύκλωσης του Δήμου κρίνεται σκόπιμη , επιτακτική , αναγκαία και κατεπείγουσα η ενίσχυση της Υπηρεσίας Καθαριότητας με προσωπικό σύμβασης εργασίας ιδιωτικού δικαίου ορισμένου χρόνου, διάρκειας έως δύο (2) μήνες , ώστε να ανταποκριθεί την εισήγηση της αρμόδιας Υπηρεσίας , συνολικά με δέκα έξι (16) άτομα κατ΄αριθμό και ειδικότητα, ως κατωτέρω :

* Πέντε (5) άτομα ειδικότητας ΔΕ Οδηγών
* Έντεκα (11) ατόμων ειδικότητας ΥΕ Συνοδών Απορριμματοφόρου

Κατόπιν των ανωτέρω καλείστε να αποφασίσετε

Για την έγκριση πρόσληψης προσωπικού ανταποδοτικού χαρακτήρα συνολικού αριθμού δέκα έξι (16) ατόμων , με σύμβαση εργασίας ιδιωτικού δικαίου ορισμένου χρόνου , δίμηνης διάρκειας , για την κάλυψη κατεπειγουσών πρόσκαιρων αναγκών στην υπηρεσία Καθαριότητας του ΔήμουΛεβαδέων , για τους λόγους που προαναφέρονται, και συγκεκριμένα:

|  |  |  |  |
| --- | --- | --- | --- |
| α/α | ΕΙΔΙΚΟΤΗΤΑ | ΑΡΙΘΜΟΣ | ΧΡΟΝ. ΔΙΑΡΚΕΙΑ |
| 1 | ΔΕ Οδηγών ( με άδεια οδήγησης Γ ΄ή C Κατηγορίας , Π.Ε.Ι & Κάρτα Ψηφιακού Ταχογράφου ) | 5 | 2 μήνες |
| 2 | ΥΕ Συνοδών Απορριμματοφόρων | 11 | 2 μήνες |

Η δαπάνη των αποδοχών των ανωτέρω δέκα (16) ατόμων , σύμφωνα με την με αρ. πρωτ. 10795/01.06.2023 βεβαίωση της Οικονομικής Υπηρεσίας θα βαρύνει τους παρακάτω κωδικούς αριθμούς του προϋπολογισμού οικ. έτους 2023 :

Κ.Α 20/6041 « Tακτικές αποδοχές ( περιλαμβάνονται βασικός μισθός , δώρα εορτών , γενικά και τακτικά επιδόματα ) » με πίστωση ύψους 158.890,00 ευρώ .

Στο σημείο αυτό αποχώρησαν οι δημοτικοί σύμβουλοι κ. κ. Καραλής Χρήστος και Κοτσικώνας Επαμεινώνδας

Το λόγο έλαβε η δημοτική σύμβουλος κα Γερονικολού Λαμπρινή που εκπροσωπούσε στη συνεδρίαση την παράταξη «ΛΑΪΚΗ ΣΥΣΠΕΙΡΩΣΗ ΛΙΒΑΔΕΙΑΣ» η οποία δήλωσε ότι πάγια θέση της παράταξής της είναι ότι οι πάγιες και διαρκείς ανάγκες θα πρέπει να καλύπτονται από μόνιμο προσωπικό και όχι από έκτακτες λύσεις όπως τα δίμηνα και οκτάμηνα με τα οποία προσπαθεί ο Δήμος να καλύπτει τις ανάγκες του και για το λόγο αυτό δηλώνουν παρόν .

Ακολούθως η Πρόεδρος κάλεσε τους δημοτικούς συμβούλους να ψηφίσουν σχετικά.

**Υπέρ** ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Μητάς Αλέξανδρος,3) Δήμου Ιωάννης ,4)Αποστόλου Ιωάννης,5)Σάκκος Μάριος, 6)Παπαϊωάννου Λουκάς 7) Καράβα Χρυσοβαλάντου, 8)Μερτζάνης Κων/νος, 9) Σαγιάννης Μιχαήλ , 10) Τόλιας Δημήτριος ,13)Καπλάνης Κωνσταντίνος, 14) Τουμαράς Βασίλειος 15) Χέβα Αθανασία και 16) Κατής Χαράλαμπος .

**Παρόν** δήλωσαν οι δημοτικοί σύμβουλοι κ.κ 1)Γερονικολού Λαμπρινή 2)Αρκουμάνης Πέτρος 3) Τσιφής Δημήτριος

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010)
* **τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»,
* **τις διατάξεις** της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας»
* **τις διατάξεις** της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)»
* Το υπ΄αριθμ 10800/1-6-2023 έγγραφη εισήγηση της Δ/νσης Διοικητικών Υπηρεσιών που είχε διανεμηθεί
* -Το με αρ. πρωτ. 38151/2.05.2023έγγραφο του Υπουργείου Εσωτερικών (ΑΔΑ:ΨΙ2Υ46ΜΤΛ6-ΑΟΙ)
* -Το με αριθ. Πρωτ. 9134/12-5-2023 έγγραφο της Δ/νσης Περιβάλλοντος
* Τις διατάξεις του άρθρου 206 του ν. 3584/2007, όπως τροποποιήθηκε με την παρ. 2 του άρθρου 41 του ν. 4325/2015 και την παρ. 2 του άρθρου 4 της Πράξης Νομοθ. Περιεχομένου (ΦΕΚ 102/26.08.2015 τεύχος Α’) και το άρθρο 116 του Ν.4547/2018,
* Τις διατάξεις της παρ 2 περιπτ. ιε του άρθρου 14 του Ν. 2190/94, όπως τροποποιήθηκε με το άρθρο 1 του ν. 3812/09
* Τις διατάξεις της [παρ. 2 του άρθρου 38 του Ν.4765/21](https://dimosnet.gr/blog/laws/%ce%ac%cf%81%ce%b8%cf%81%ce%bf-38-%ce%b4%ce%b9%ce%ac%cf%81%ce%ba%ce%b5%ce%b9%ce%b1-%ce%b1%cf%80%ce%b1%cf%83%cf%87%cf%8c%ce%bb%ce%b7%cf%83%ce%b7%cf%82-%cf%80%cf%81%ce%bf%cf%83%cf%89%cf%80%ce%b9%ce%ba/). ([περίπτ.ιε' παρ.2 άρθρο 2 Ν.4765/21](https://dimosnet.gr/blog/laws/%ce%ac%cf%81%ce%b8%cf%81%ce%bf-2-%cf%80%ce%b5%ce%b4%ce%af%ce%bf-%ce%b5%cf%86%ce%b1%cf%81%ce%bc%ce%bf%ce%b3%ce%ae%cf%82-%cf%84%ce%bf%cf%85-%ce%bd%cf%8c%ce%bc%ce%bf%cf%85/" \t "_blank))
* Την υπ΄αριθμ 10795/1-6-2023 Βεβαίωση της Οικονομικής Υπηρεσίας του Δήμου
* - Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετράται ούτε στις θετικές ούτε στις αρνητικές ψήφους.”
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης .
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Α. Εγκρίνει** την πρόσληψη προσωπικού, συνολικού αριθμού ΔΕΚΑ ΕΞΙ (16) ατόμων, με σχέση εργασίας Ιδιωτικού Δικαίου Ορισμένου Χρόνου, χρονικής διάρκειας ΔΥΟ (2) μηνών για την κάλυψη των αναγκών της ανταποδοτικής υπηρεσίας Καθαριότητας του Δήμου και συγκεκριμένα:

|  |  |  |  |
| --- | --- | --- | --- |
| **Α/Α** | **ΕΙΔΙΚΟΤΗΤΑ** | **ΑΡΙΘΜΟΣ** | **ΧΡΟΝΙΚΗ ΔΙΑΡΚΕΙΑ** |
| 1. | ΔΕ Οδηγών ( με άδεια οδήγησης Γ ΄ή C Κατηγορίας , Π.Ε.Ι & Κάρτα Ψηφιακού Ταχογράφου ) | ΠΕΝΤΕ (5) | 2 ΜΗΝΕΣ |
| 2. | ΥΕ Συνοδών Απορριμματοφόρων | ΕΝΤΕΚΑ (11) | 2 ΜΗΝΕΣ |

**Β**. Η δαπάνη των αποδοχών των προσληφθέντων θα βαρύνει τους παρακάτω Κ.Α. του προϋπολογισμού εξόδων οικον. έτους 2023.

|  |  |  |  |
| --- | --- | --- | --- |
| **Α/Α** | **Κ.Α** | **ΤΙΤΛΟΣ ΚΩΔΙΚΟΥ** | **ΕΓΓΕΓΡΑΜΜΕΝΗ ΠΙΣΤΩΣΗ** |
| 1 | 20/6041 | Tακτικές αποδοχές Yπηρεσίας Kαθαριότητας & Hλεκτροφωτισμού | 158.890,00 € |
| 2 | 20/6054.001 | Εργοδοτικές Εισφορές ΙΚΑ ( ΕΦΚΑ) έκτακτου προσωπικού | 43.985,00 € |

Παρόν δήλωσαν οι δημοτικοί σύμβουλοι κ.κ 1) Γερονικολού Λαμπρινή 2)Αρκουμάνης Πέτρος 3) Τσιφής Δημήτριος

**Η απόφαση πήρε τον αριθμό 114**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

**ΤΑ ΜΕΛΗ**

|  |  |  |  |
| --- | --- | --- | --- |
|  |  |  | ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος | Λιβαδειά αυθημερόν |
| 2 |  | Καλογρηάς Αθανάσιος | Ο Δήμαρχος Λεβαδέων |
| 3 |  | Δήμου Ιωάννης |  |
| 4 |  | Αποστόλου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος |  |
| 6 |  | Παπαϊωάννου Λουκάς |  |
| 7 |  | Μερτζάνης Κων/νος |  |
| 8 |  | Σαγιάννης Μιχαήλ |  |
| 9 |  | Καπλάνης Κων/νος |  |
| 10 |  | Τόλιας Δημήτριος |  |
| 11 |  | Αρκουμάνης Πέτρος |  |
| 12 |  | Γερονικολού Λαμπρινή |  |
| 13 |  | Τσιφής Δημήτριος |  |
| 14 |  | Τουμαράς Βασίλειος |  |
| 15 |  | Κατής Χαράλαμπος |  |
| 16 |  | Χέβα Αθανασία |  |
|  |  |  |  |